Paolo Boselli

Paolo Boselli (født 18. juni 1838 i Savona i kongedømmet Sardinia, død 10. mars 1932 i Roma) var en italiensk jurist og politiker for det historiske høyre. Boselli var Italias statsminister fra 1916 til 1917.

Boselli studerte jus i Torino. Han var medlem av Italias deputertkammer fra 1870 til 1921, da han ble utnevnt til senator.

Paolo Boselli hadde akkurat fylt 78 år da han i 1916 tiltrådte som leder av Italias regjering. Som statsminister etterfulgte han Salandra som hadde måttet gå av etter de italienske tapene under Trentino-offensiven i juni 1916.firstworldwar.com lest 19. oktober 2013 Paolo Boselli måtte selv gå av som statsministeren etter Italias tap under slagene ved Isonzo i 1917.

Boselli skrev en biografi over geologen Lorenzo Pareto, var forfatter av juridisk litteratur og av nasjonaløkonomiske skrifter.Nordisk familjebok (1905) i Prosjekt Runeberg, lest 19. oktober 2013 Han mottok Annunziataordenen i 1916.Encyclopedia Treccani

 Referanser 

Kategori:Italienske statsministre
Kategori:Personer fra Savona